da en da da da da sv da da en de da da fi da da da da da da da da fr da da en en en da da sv en en nl en da da da da da da da da da da da da da
Gratis rådgivning til arbejdsgivere om psykiske sygdomme - Stevns Erhvervsråd
jun 17, 2014 | Erhvervsnyt
Som arbejdsgiver kan man have mange spørgsmål, overvejelser eller bekymringer, når en medarbejder går psykisk ned, eller hvis man vil ansætte en person med en psykisk lidelse. Derfor har alle virksomheder i Danmark har siden oktober 2013 haft mulighed for at få gratis rådgivning hos Psykiatrifonden om ansættelse og fastholdelse af fleksjobbere med psykiske lidelser.
Men desværre er det ikke alle arbejdsgivere, der benytter sig af den gratis rådgivningsservice og derfor har Psykiatrifonden nu udvidet indsatsen til at omfatte alle typer medarbejdere med psykiske lidelser – uanset ansættelsesformen.
”Vi ved, at rigtig mange arbejdsgivere er usikre, eller mangler viden om, hvad man står overfor, når en medarbejder har eller får en psykisk sygdom,” siger Michael R. Danielsen, psykolog hos Psykiatrifonden.
Han oplever, at virksomheder mangler værktøjer til at håndtere psykiske lidelser hos medarbejderne, og her kan Psykiatrifondens rådgivningstilbud gøre en stor forskel for både virksomheden og medarbejderen: ”Min erfaring er, at man skal benytte sig af muligheden for konkret rådgivning så hurtigt som overhovedet muligt i stedet for at lade tingene køre, eller lade usikkerheden råde.”
Rådgivningen er personlig og kan også være en del af et længerevarende forløb ude på virksomheden i de tilfælde, hvor medarbejderen er visiteret til et fleksjob.
Behovet for rådgivning eller sparring kan være forskelligt fra virksomhed til virksomhed og kan f.eks. handle om tilrettelæggelse og tilpasning af arbejdet, viden om den pågældende psykiske sygdom, råd om hvordan samarbejdet bedst startes op for den pågældende medarbejder og kollegerne, eller viden om lovgivning og støtteordninger.
Du kan som arbejdsgiver tale direkte med en rådgiver i tidsrummet 9:00 -17:00 på hverdage på tlf:
Ringer du uden for dette tidsrum, kan du lægge en besked på telefonsvareren, og du vil blive ringet op først kommende hverdag.
Du kan også læse mere om Psykiatrifondens rådgivning her: